Фразеологизмэхэр бзэм илъэпкъ нэшанэхэу щытых. Илъэсишъэ пчъагъэхэм къыкIоцI лъэпкъым практикэ опытэу иIэ хъугъэр, ежь къешIэкIыгъэ дунаим еплъыкIэу фыриIэр, игухэлъ-гупшысэхэр фразеологизмэхэм къагъэлъагъо. Арышъ, адыгэ фразеологием бзэм изэгъэшIэнкIэ мэхьанэу иIэм имызакъоу, лъэпкъым итарихъ, ащ ишэн-хабзэхэм уащыгъозэнымкIи ар амалышIоу щыт.